Tiesas (piektā palāta) 2025. gada 30. oktobra spriedums (Bundesarbeitsgericht (Vācija) lūgums sniegt prejudiciālu nolēmumu) – UR, kas rīkojas kā V GmbH maksātnespējas procesa administrators/DF
(Lieta C-134/24 1, Tomann 2 )
(Lūgums sniegt prejudiciālu nolēmumu – Sociālā politika – Direktīva 98/59/EK – Kolektīvā atlaišana – 3. panta 1. punkta pirmā daļa – Prasība iepriekš paziņot kompetentajai valsts iestādei par plānoto kolektīvo atlaišanu – Paziņojuma atbilstība šīs direktīvas prasībām – Neesība – Atlaišanas spēkā esība – 4. panta 1. punkta pirmā daļa – 30 dienu nogaidīšanas periods
Tiesvedības valoda – vācu
Iesniedzējtiesa
Bundesarbeitsgericht
Pamatlietas puses
Prasītājs: UR, kas rīkojas kā V GmbH maksātnespējas procesa administrators
Atbildētājs: DF
Rezolutīvā daļa
Padomes Direktīvas 98/59/EK (1998. gada 20. jūlijs) par dalībvalstu tiesību aktu tuvināšanu attiecībā uz kolektīvo atlaišanu, redakcijā ar grozījumiem, kas izdarīti ar Eiropas Parlamenta un Padomes 2015. gada 6. oktobra Direktīvu (ES) 2015/1794, 4. panta 1. punkta pirmā daļa
jāinterpretē tādējādi, ka
darba līguma izbeigšana saistībā ar plānoto kolektīvo atlaišanu, par kuru saskaņā ar šīs direktīvas 3. panta 1. punkta pirmo daļu jāpaziņo kompetentajai valsts iestādei, var stāties spēkā tikai pēc 4. panta 1. punkta pirmajā daļā paredzētā 30 dienu laikposma beigām.
Direktīvas 98/59, redakcijā ar grozījumiem, kas izdarīti ar Direktīvu 2015/1794, 3. panta 1. punkta pirmā daļa un 4. panta 1. punkta pirmā daļa
jāinterpretē tādējādi, ka
darba devējs, kurš izbeidzis darba līgumu, nepaziņojot kompetentajai valsts iestādei par plānoto kolektīvo atlaišanu, saistībā ar kuru izbeigts šis darba līgums, pārkāpjot pirmo minēto tiesību normu, nevar novērst šāda paziņojuma neesību tādējādi, ka minētā darba līguma izbeigšana stājas spēkā 30 dienas pēc šīs novēršanas.
____________
1 OV C, C/2024/2734.
1 Šīs lietas nosaukums ir izdomāts. Tas neatbilst neviena lietas dalībnieka reālajam personvārdam vai nosaukumam.